Rijeka, 10. rujna 2019.

**OBJAVA ZA MEDIJE**

**RIJEKA ZAPOČELA S PREDSTAVLJANJEM BOGATOG KULTURNOG PROGRAMA KOJI PRIPREMA ZA GODINU NOŠENJA TITULE EUROPSKE PRIJESTOLNICE KULTURE 2020.**

**Program će se medijima i javnosti predstavljati sukcesivno, tijekom rujna i listopada, po tematskim programskim cjelinama kojih ima sedam i koje donose niz pojedinačnih programa i projekata.**

Danas su predstavljena događanja koja će se u Rijeci i na području Primorsko goranske županije tijekom 2020. godine događati u okviru programske cjeline *27 susjedstava*, a ona nosi posebno naglašenu regionalnu i europsku dimenziju.

**Mobilizacija kulturom stanovnika i mještana diljem Primorsko goranske županije**

Sam naziv programskog pravca - 27 susjedstava - simbolički se referira na 27 zemalja Europske unije koje čine europsko susjedstvo Hrvatske**.** U riječki program Europske prijestolnice kulture uključili su se tanovnici i mještani 27 gradova, općina i sela na području Primorsko goranske županije, a projekt prijestolnice kulture povezao ih je s isto toliko lokalnih sredina i organizacija na području Europske unije.

Riječ je o mobilizaciji kulturom kakva još nije viđena. No, valja odmah napomenuti da u osnovi projekta prijestolnice kulture leži upravo povezivanje europskih građana predstavljanjem i upoznavanjem kulturnih različitosti zemalja koje čine ukupno bogatstvo Europe.

**Povezivanja i mreže suradnji zalog budućih europskih druženja**

Kako je na današnjem predstavljanju izvedbenog programa više puta naglašeno, osim samih **Festivala susjedstava** koji će se održavati na širem području Gorskog korata i, uz Rijeku, u brojnim primorskim gradovima i općinama, vrijednost ovog dijela programa Europske prijestolnice kulture leži u povezivanju stanovnika Europe pri čemu nastaju mreže suradnji kao zalog budućih aktivnosti u području kulture koje će se nastaviti i nakon 2020.

**Festivali susjedstava u gorju i na moru – od spektakularnih zvončara do nano tehnologije**

Festivali susjedstava donose niz kulturnih i umjetničkih programa, u kojima male sredine na izuzetno zanimljiv i atraktivan način progovaraju o svojoj svakodnevici, ali i o problemima koji su sastavni dio urbanih i ruralnih područja Gorskog kotare, otoka, obale, gradova i sela.

U Festivale susjedstava publiku će u veljači 2020. uvesti najpoznatiji ophodnici stočarske pokladne magije u Hrvatskoj – zvončari. Grobnički dondolaši i različite zvončarske skupine iz čitave Europe okupljaju se u *Zvončarskoj simfoniji* u susjedstvu **Čavle**, maloj općini pored Rijeke, dok *Zvončarska smotra* u susjedstvu **Matulji,** također u blizini Rijeke, predstavlja magični obred pusnih običaja i pokretanje vrijedne inicijative pokretanja škole u kojoj će se učiti znanja temeljena na tradicijskim običajima. Na riječkom sveučilišnom **Kampusu** cijele godine održavat će se program *Kampus za sve*, koji obuhvaća 19 cjelogodišnjih projekata u izvedbi profesora te studenata Sveučilišta u Rijeci, kao što su primjerice *Pametne STEM radionice ili Inspiracije iz nano svijeta* i sl. ariječkiKampus se u ožujku 2020. na međunarodnoj konferenciji povezuje s Trstom koji u 2020. nosi prestižnu titulu Europske prijestolnice znanosti.

**U travnju o tajnama Lujzijane i svjedočanstvima pomoraca, na arheološkim biciklističkim stazama do mrkopaljskog muzeja zime**

**Delnice** ćeu travnju pričati zanimljivu priču je o cesti koja je izgubila svrhu. Predstavom *Luizijana Magic Tour* umjetnički kolektiv *Trafik* donijet će svjetsku premijeru inspiriranu filmovima ceste.

Jedno od najbogatijih mjesta s riječkog područja, **Kostrena**, pričat će jedinstvenu priču kroz audio zapise i zanimljivu izložbu o sjećanjima kostrenskih pomoraca i njihovih obitelji, osvrćući se i na tranzicijske momente, imovinska pitanja i stvaranje Kuće pomoraca. Vođeni idejom muzeja na otvorenom, u susjedstvu **Otok Rab** sistematiziraju arheološku baštinu otoka koju povezuju pješačkim i biciklističkim stazama, a veliko otvorenje i predstavljanje rapskog arheološkog muzeja na otvorenom obilježava se utrkom *Rab Archaeological (T)races 2020*. U Gorskom kotaru, u **Mrkoplju,** predstavlja se *Muzej zime* i to pričanjem priča, prikupljanjem mitova i legendi, a nastavljajući se na tradiciju *Škole mira,* u Mrkoplju će se održati i međunarodna konferencija o miru u travnju 2020.

**U Rijeci od Đurđevdana do spajanja s Međunarodnom svemirskom postajom, na Krku glazba, ples i gastronomija**

Program susjedstva **Pehlin,** riječkog kvarta u zapadnom dijelu grada, započet će u svibnju proslavom *Đurđevdana*, tradicionalnom feštom pehlinske romske zajednice, a završiti *Majevom zabavom* češke nacionalne manjine, čime se uz koncerte, izložbe, priredbe i gastronomiju šire vrijednosti međusobnog upoznavanja i boljeg razumijevanja.

Također u Rijeci, u susjedstvu **Turnić - Mlaka** koje objedinjuje dva riječka kvarta povezana urbanim životom industrijskog nasljeđa modernizma i socijalizma, pored niza kulturnih programa dogodit će se i petominutno spajanje s Međunarodnom svemirskom postajom (ISS) NASA-e! Program u u **Malinskoj** na otoku Krku dotiče okuse, zvukove, mirise i boje kroz, međunarodni kongres na temu industrije hrane, jazz koncerte i sadnju novih stabala.

U samom gradu **Krku** predstavit krajem svibnja održat će se ČAgaj 2020 – nov, neuobičajen i zabavan festival plesa u kojem mladi i stari, domaći i gosti, profesionalci i amateri plešu po ulicama, trgovima, plažama i svim mogućim i nemogućim mjestima grada Krka.

**Lipanj u Brodu na Kupi, riječkim Škurinjama, u Lovranu i u Vrbniku na otoku Krku**

Program **Broda na Kupi** vodi jaka i iskusna institucija - Prirodoslovni muzej Rijeka, a lipanjske *Večeri u Kaštelu Zrinski* u Brod na Kupi dovode koncerte, predstave, znanstveno-popularna predavanja, izložbe I projekcije filmova. Program *Škurinje - kultura s pogledom* u riječkom kvartu **Škurinje** istražuje procese povijesti i budućnost ovog riječkog naselja. Program uključuje kreativno i umjetničko aktiviranje susjeda, održavanje programa edukacije o urbanim „zelenim“ temama formiranje zelene knjižnice u haustorima škurinjskih zgrada i mnoge druge teme. Prirodni elementi mora i planine s jedne strane i povijesne jezgre s druge, objedinjeni su kulturno-umjetničkim programom susjedstva **Lovran**, koje se fokusira na oživljavanje stare gradske jezgre i na teme posvećene elementu pitke vode. Festival lovranskog susjedstva završava regatom tradicionalnih barki na jedra i plesnjakom za sve generacije. U **Vrbniku** na otoku Krku tradicionalni folklor povezuje sa suvremenim glazbenim izričajima, a u program se uvodi gastronomija i jezik kroz priču o nužnosti očuvanja jedinstvenog pisma – hrvatske glagoljice.

**Harmonika mundijal, puštanje zmajeva na praznik u čast vjetru, lampioni i svjetlost u Novom Vinodolskom, umjetnici u šumi**

U **Gomirju**, u Gorskom kotaru, mjestu s najzapadnijim manastirom Srpske pravoslavne crkve održat će se Međunarodni festival harmonike *Gomirje Harmonika Mundijal* postavljajući samo mjestašce u širi kontekst europske i svjetske glazbene scene. *Praznik u čast vjetru* slavlje je zajedništva i festival puštanja zmajeva na **Unijama**, koje publiku želi podsjetiti na važnost suživota čovjeka i prirode. *Novljanski ljetni šušur* u **Novom Vinodolskom** započinje krajem srpnja programom *Zemlja čudesa* u kojem će na stotine barki ispoviti prema otočiću Sv. Marina uz glazbu, svjetlost i puštanje lampiona, a održat će se i manifestacija *Okolotorno*, koja obuhvaća uzbudljive šetnje osvjetljenim i uređenim ulicama starog grada. Program *Sretnog sela Kuti* u mjestu **Kuti** potiče i stvara sadržaje za djecu i mlade. U Kutima je 1936. nastala prva Hrvatska čitaonica sela Kuti. Nekad sretno selo, danas broji samo tridesetak stanovnika i čak devet tisuća knjiga! U njemu tijekom 2020. borave umjetnici, književnici i ilustratori dječje književnosti stvarajući nova djela koja se uprizoruju u šumi, a ideja sretnog sela širi se cijelom općinom Brod Moravice i diljem njenih 38 sela.

**Od svjetlosnih igri, avantura i šetnji do simulacija pucanja brane i poplavljivanja Rijeke**

Na **Cresu** se krajem kolovozaodržava izložba *Otok čine ljudi*, začinjena klapskom pjesmom koja će se *kantat po starom*. Vješanje rublja na tiramole u programu *Rublje naše svagdašnje* kreirat će putokaze za posjetitelje, a glavni događaj - *Svjetlo u kantunu* razigrat će umjetnički kolektiv Svetlobna Gverila iz Ljubljane. Program susjedstva **Praputnjak,** mjesta u blizini Rijeke, namijenjen je onima koje zanima avantura, druženje i igra. U Praputnjaku se održavaju izložba, šetnje, radionice slaganja gromača i počivala, poezija i pjesma. Svojim programom susjedstvo **Jelenje** otvara temu gospodarenja vodom, uz akciju čišćenja korita Rječine, a u suradnji s Tehničkim fakultetom Sveučilišta u Rijeci predstavlja se 3D video simulacija pucanja brane i poplavljivanja Delte na području Rijeke.

**Listopad u susjedstima - u znaku borbe protiv apartmanizacije, protiv depopulacije, za čakavštinu i za čistu okolinu**

**Crikvenica** se u svom programu fokusira na staro selo na vrhu brda Kotor, koje je jedno od rijetkih lokaliteta koje nije zahvatio val apartmanizacije. Takvim ga žele I očuvati. **Fužine** se kroz svoj se program bave temom depopulacije Gorskog kotara, pri čemu pričaju priču o zatvaranju škola zbog nedovoljnog broja učenika, dok se susjedstvo **Kastav** bavi pitanjima ugroženih jezika i jezičnih prava manjina, s obzirom da kastavskom čakavštinom danas govori manje od 1000 ljudi. Program *Granična četvrt* susjedstva **Drenova,** kao riječkog kvarta, pokreće ideja iskorištavanja onih potencijala u naselju koja mogu postati zamašnjak razvoja raznih sadržaja, usmjerenih  kvalitetnom provođenju slobodnog vremena. **Opatija** pak u programskoj cjelini 27 susjedstava postavlja pitanje ekološke budućnosti bez otpada u turizmu.

**Mreža kina na egzotičnim lokacijama i Vitamin D**

Osim Festivala susjedstava, cijele će se godine u malim mjestima Gorskog kotara, na obali i na otocima održavati i program *Mreža kina na egzotičnim lokacijama* u kojem će se prikazivati dokumetarni filmovi, a u programu *Vitamin D* u mnogim će mjestima diljem PGŽ gostovati umjetnici u rezidencijalnim programima, družiti se i surađivati s mještanima i stanovnicima malih gradova i sela.

Sve detalje programa koje u okviru Europske prijestolnice kulture pripremaju stanovnici i mještani Primorsko goranske županije i na koje pozivaju ne samo svoje hrvatske nego i europske susjede, nemoguće je u jednoj vijesti nabrojati. No, upravo zato, ove je programe potrebno doživjeti. Ovakvo opsežno i dobro organizirano uključivanje stanovništva u stvaranje kulturnih sadržaja i sudjelovanje u njima, nezapamćeno je do sada. I upravo to je neizmjerna vrijednost ovog programskog dijela projekta Rijeke - Europske prijestolnice kulture.

***Osjećati se Europljanima nije stvar administrativnih državnih granica ili brisanja granica***

O programskom pravcu 27 susjedstava u programu Europske prijestolnice kulture danas je na konferenciji za medije kojom je započelo predstavljanje programskih cjelina ovog velikog kulturnog projekta Rijeke, Hrvatske i Europe, govorio **gradonačelnik Rijeke Vojko Obersnel**, koji je kazako kako je ugraditi kulturu u dugoročni razvoj gradova i manjih mjesta moguće samo na način da stanovnici tih sredina u projektima i programima iz područja kulture pronađu, osjete i uoče priliku za svoj rast i svoj odgovorni građanski angažman. - *Jednom pokrenut kotač kreativnosti, teško da će se moći zaustaviti. I po mom je osobnom uvjerenju to najveća vrijednost ovog programskog pravca – kazao je Obersnel.*

**Zamjenica župana Primorsko – goranske županije, Marina Medarić**, osvrnula se na ostvarivanje međusobnih suradnji stanovnika pojedinih malih mjesta, kao i njihovih suradnji s europskim partnerskim organizacijama i zajednicama građana, te navela kako se u tom kontekstu projektom razvijaju vrijednosti dobrih međuljudskih odnosa, razmjene iskustava i kreira se atmosfera uživanja u različitostima i učenja na različitostima. - *Upravo te vrijednosti utkane su temelj projekta Europske prijestolnice kulture, a bogatstvo različitosti reprezentativno je prisutno upravo na području naše primorsko – goranske županije* – naglasila je Medarić.

**Pročelnica županijskog Odjela za kulturu, sport i tehničku kulturu, Sonja Šišić**, istakla je specifičnu dimenziju rasta i to ne samo u području kulture nego i u kontekstu društvenog angažmana stanovnika županije oko pojedinačno bitnih tema.

**A direktorica društva Rijeka 2020**, osnovanog za provedbu projekta Europske prijestolnice kulture, **Emina Višnić** podsjetila je da projekt Europske prijestolnice kulture donosi i visoku kulturu, velika umjetnička imena, izložbe, predstave i koncerte koji predstavljaju vrhunsku kulturnu ponudu, no pojasnila da se u predstavljanje programa za 2020. namjerno krenulo s ovim programskim pravcem jer on donosi trajnu vrijednost Rijeci i Primorsko goranskoj županiji – motivirane i aktivirane stanovnike, svjesne da kultura može biti pokretač razvoja njihovih malih sredina i činiti ih prepoznatljivima i velikima. - *Pokrenute europske suradnje i komunikacija sa europskim susjedima, stanovnicima Rijeke i županije daju europsku kulturnu putovnicu. Jer osjećati se Europljaninom ili osjećati pripadnost europskom kulturnom i povijesnom nasljeđu, nije stvar administrativnih državnih ugovora i granica ili brisanja granica. Upravo suprotno – taj osjećaj počiva na dubinskom razumijevanju da sa stanovnicima drugih europskih država dijelimo i možemo podijeliti čitav niz zajedničkih pitanja, izazova, problema, ali i pronaći načine njihova rješavanja. – pojasnila je Višnić.*

O aspektima dosadašnjeg rada na razvoju Festivala susjedstava i o emocijama stanovnika diljem PGŽ koji su uključeni u projekt Europske prijestolnice kultuire te o temama koje su u središtu njihovih preokupacija govorila je **voditeljica programskog pravca 27 susjedstava Branka Cvjetičanin**

Unaprijed zahvaljujem na objavi cjelovite informacije.

**Lena Stojiljković –** Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

M: +385 91 612 63 42